Diari Oficial de la Generalitat Valenciana


Sumari del DOGV 9990, del 22-11-2024 (2024/12265)

RESOLUCIÓ de 18 de novembre de 2024, d'ampliació de termini de la convocatòria de premis associats a la iniciativa «Hui descansa el cotxe 2024».
------------------------------------------------------------------------------------------------------------------------------------------------

### Dades del document

Número de DOGV
:   9990

Data del DOGV
:   22-11-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/12331

CVE
:   QSPI-O-6996-15753

Data del document
:   18-11-2024

Organisme emissor
:   Conselleria de Medi Ambient, Infraestructures i Territori

Tipus de document
:   Resolució

Anàlisi jurídica

 Descriptors 

:   * lluita contra la contaminació
    * transport per carretera
    * desastre natural
    * distinció honorífica

Amb data 15 d'octubre de 2024 es va publicar en el DOGV la Resolució de 10 d'octubre de 2024, de la Conselleria de Medi Ambient, Infraestructures i Territori, per la qual es convoquen els premis associats a la iniciativa *«*Hui descansa el cotxe*»*  [2024/10305]

Les bases quarta i quinta de l'annex I i de l'annex II de l’esmentada resolució establixen que el termini d'enviament d'imatges de dibuixos relacionats amb la campanya «Hui descansa el cotxe 2024» començarà el dia de publicació d'esta iniciativa en el DOGV i finalitzarà el dia 29 de novembre de 2024 a les 23.59 hores. Una vegada finalitzat este termini, la resolució de concessió dels premis abans de l'acte de lliurament dels premis que se celebrarà al desembre de 2024.

A causa dels  efectes devastadors de la recent DANA a la Comunitat Valenciana i de manera molt especial a la província de València, tant personals com materials, l'elevat nombre de municipis afectats i, en conseqüència, les dificultats tècniques que se’n deriven per a concórrer als premis esmentats en l'encapçalament, es considera oportú ampliar el termini de presentació de sol·licituds a fi d'augmentar el nombre de col·legis que poden participar en esta iniciativa, tenint en compte que esta ampliació no perjudica drets de tercers.

D'altra banda, i per a procurar que es puguen entregar tots els premis previstos en la Resolució de 10 d'octubre  de 2024, de la Conselleria de Medi Ambient, Infraestructures i Territori, per la qual es convoquen els premis associats a la iniciativa «Hui descansa el cotxe 2024», atés que concorren els requisits per a l'ampliació de terminis de l'article 32.1 de la Llei 39/2015, d'1 d'octubre, del procediment administratiu comú de les administracions públiques, resolc:

Modificar les bases quarta, quinta i sexta dels annexos I i II de la Resolució de 10 d'octubre  de 2024, de la Conselleria de Medi Ambient, Infraestructures i Territori, per la qual es convoquen els premis associats a la iniciativa «Hui descansa el cotxe 2024», que queden redactades de la manera següent:

“Base quarta, annex I (segon paràgraf):

A partir de la publicació en el DOGV d'esta iniciativa i fins al dia 13 de desembre de 2024 a les 23.59 hores, les professores i professors interessats a participar-hi hauran de realitzar en les seues classes l'activitat proposada per al concurs consistent en:

Base quinta, annex I:

El termini d'enviament d'imatges de dibuixos relacionades amb la campanya «Hui descansa el cotxe 2024» en l'activitat “A patrullar” començarà a partir de la publicació en el DOGV d'esta iniciativa i finalitzarà el dia 13 de desembre de 2024 a les 23.59.

No tindran validesa les imatges rebudes fora d'este termini, així com les mencions realitzades fora de termini. Es realitzaran captures de pantalla on quede reflectit el nombre real de  mencions i la data i hora de captura. Estes es faran entre les 00:00 h i les 00:20 h del dia 14 de desembre de 2024. S'aplicarà un marge de 20 minuts perquè es tinga el temps suficient de recol·lectar totes les captures. En cas que se superen els 200 participants, el marge s'incrementarà proporcionalment. Estos terminis es compliran sempre que no hi haja cap problema tècnic alié al control de la Conselleria.

Una vegada finalitzat este termini, la resolució de concessió dels premis es publicarà abans de l'acte de lliurament dels premis que se celebrarà al desembre de 2024. En este acte de lliurament, s’agafaran imatges dels assistents; per tant, només podran assistir a l'esdeveniment aquells menors d'edat els respectius centres educatius dels quals tinguen permís dels seus progenitors perquè la Conselleria puga difondre imatges captades en este.

Base sexta, annex I (quint paràgraf):

1. Les mencions es realitzaran en l'apartat de comentaris de la publicació fins al 13 de desembre a les 23.59. Es podran realitzar tantes mencions com es vulga, però en cada comentari només es podrà fer una menció.

Base quarta, annex II (sext paràgraf):

A partir de la publicació d'esta iniciativa en el DOGV i fins al dia 13 de desembre de 2024 a les 23.59 hores, els estudiants i els seus progenitors o tutors podran participar en l'acció “Oblida't del cotxe”, sense perjuí que en el seu col·legi hagen participat o no en l'acció “A patrullar” de la campanya educativa «Hui descansa el cotxe 2024».

Base quinta, annex II:

El termini de participació en esta convocatòria relacionada amb la campanya «Hui descansa el cotxe 2024» començarà a partir de la publicació d'esta iniciativa en el DOGV i finalitzarà el dia 13 de desembre de 2024 a les 23.59 hores.

La plataforma no admetrà participacions realitzades fora d'eixe termini. Es realitzaran captures de pantalla on quede reflectit el nombre real de mencions i la data i hora de captura. Estes es faran entre les 00:00 h i les 00:20 h del dia 14 de desembre de 2024. S'aplicarà un marge de 20 minuts perquè es tinga el temps suficient de recol·lectar totes les captures. En cas que se superen els 200 participants, el marge s'incrementarà proporcionalment. Estos terminis es compliran sempre que no hi haja cap problema tècnic alié al control de la Conselleria.

Una vegada finalitzat este termini, la resolució de concessió dels premis es publicarà abans de l'acte de lliurament dels premis que se celebrarà al desembre de 2024.

Base sexta, annex II (quart paràgraf):

1. Les mencions es realitzaran en l'apartat de comentaris de la publicació fins al 13 de desembre a les 23.59. Es podran realitzar tantes mencions com es vulga, però en cada comentari només es podrà fer una menció.”

Contra esta resolució, que posa fi a la via administrativa, podrà interposar-se en el termini d'un mes un recurs potestatiu de reposició davant el mateix òrgan que ha dictat esta resolució, de conformitat amb el que s'establix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé en el termini de dos mesos un recurs contenciós administratiu, davant la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que es preveu en els articles 10 i concordants de la Llei 29/1998, de 13 de juliol, reguladora de la jurisdicció contenciosa administrativa, sense perjuí que puga interposar-se qualsevol altre recurs que es considere oportú.

  

València, 18 de novembre de 2024

Vicente Martínez Mus

Conseller de Medi Ambient, Infraestructures i Territori